Mall Tomberg

**Mall Tomberg** (1955. aastani **Mall Haas**; 19. juuli 1927 Tartu – 9. veebruar 2026 Tallinn) oli eesti tekstiilikunstnik.

## Elukäik
1952. aastal lõpetas ta Eesti Riikliku Kunstiinstituudi (ERKI) kunstilise tekstiili erialal. Alates 1952. aastast töötas ta  ERKI kunstilise tekstiili ja kostüümi kateedri õppejõuna, 1965. aastast dotsendina ning aastatel 1978–1985 kunstilise tekstiili ja kostüümi kateedri juhatajana. 1982. aastal omistati talle Eesti Riikliku Kunstiinstituudi emeriitprofessori nimetus.

## Isiklikku
Tema abikaasa oli kunstnik ja disainer Bruno Tomberg, nende tütar on tekstiilikunstnik Riina Tomberg. Mall Tombergi isa oli kunstnik Voldemar Haas.

## Looming
1970. aastatel muutus Tomberg looming üha monumentaalsemaks – valmisid mitmed tähelepanu pälvinud teosed nagu seitsmest osast koosnev vaip „Vana linn“ (Vill, lina, pindpõime, gobeläänpõime) (1976), „Kodumaastik“ I, II (1973)

Mall Tombergi loodud teostest on tuntuim Tartu Ülikooli raamatukogu konverentsisaalis asuv gobelään, mis on ühtlasi suurim Tartu-aineline vaip (5,6 m x 10,9 m); see valmis 1979. aastal.

Mall Tomberg oli Eesti Kunstnike Liidu auliige ja kuulus Eesti Tekstiilikunstnike Liitu.

## Teosed

* **1962**  "Äike" Seinavaip, rüiu, villane. 205×126. Teostaja L. Ambur.                   

"Ruuduline" Põrandavaip, rüiu, villane. 245×150. Teostaja L. Ambur.

* **1963**  "Päike" Seinavaip, rüiu, villane. 175×125. Teostaja L. Ambur
* **1965** "Energia" Seinavaip, pindpõime, villane. Teostaja L. Ambur.                                                                                                

"Öö" Seinavaip, rüiu, villane. 216×125. Teostaja L. Ambur.

* **1967** "Rubiin" Seinavaip, rüiu, villane. 177×150. Teostaja L. Ambur.   
"Raba" Seinavaip, villpõime. 141×127. Teostaja L. Ambur.
* **1968**  "Sula" Seinavaip, villpõime. 136×131. Teostaja M.Tomberg   
"Kontrastne" Põrandavaip, rüiu, vill, manilla. 190×130. Teostaja M.Tomberg
* **1970**  "Põiming" Põrandavaip, rüiu, villane. 240×165. Teostaja M.Tomberg  
"Pung" Seinavaip, pindpõime, villane. 210×129. Teostaja M.Tomberg
* **1971**  "Hanged" Seinavaip, pindpõime, villane. 225×130. Teostaja M.Tomberg   
"Roosa-valge" Seinavaip, pindpõime, villane.130×170. Teostaja M.Tomberg
* **1972**  “Linnuparv” Seinavaip, pindpõime, villane.140×315. Teostaja M.Tomberg
* **1973**  "Kodumaastik — I" Seinavaip, pindpõime, villane. 270×208. Teostaja M.Tomberg   
"Kodumaastik — II" Seinavaip, pindpõime, villane. 270×204. Teostaja M.Tomberg
* **1974**  "Vahesein" Vaip-vahesein, pindpõime, villane. 245×425. Teostaja M.Tomberg
* **1975**  "Geomeetriline" 10-osaline seinavaip, pindpõime, villane. Teostaja M.Tomberg
* **1976**  "Vana linn" Seinavaip, pindpõime, villane. 210×630. Teostaja M.Tomberg
* **1977**  "Ristik II" Põrandavaip, rüiu, villane. 225×155. Teostaja M.Tomberg
* **1979** "Tartu Ülikooli raamatukogu konverentsisaali gobelään" 5.6 x 10.9 m. Teostaja I. Ruus. ARS

### Isikunäitused
*1978 Tallinn, Kuressaare, Pärnu
*2002 Viljandi
*2003 Rahvusooperi Estonia talveaed
*2010 "Klassikud. Mall Tomberg", Eesti Tarbekunsti- ja Disainimuuseum

## Tunnustus
*1974 Kristjan Raua preemia (gobeläänid "Kodumaastik I" ja "Kodumaastik II")
*1978 Eesti NSV teeneline kunstitegelane
*1982 Eesti NSV riiklik preemia 
*1987 ergutuspreemia kunstnike ideekavandite võistlusel

## Viited

## Välislingid
*Üritus: "Klassikud. Mall Tomberg" Eesti kunstnike Liidu kodulehel
*Mall Tombergi maavillane kujunditemaailm kutsub vaatama, Sakala, 3. august 2002
*Mall Tomberg maalib lõngaga, Äripäev, 13. august 2010